O‘zbekiston Respublikasi tashqi ishlar vaziri Abdulaziz Komilov boshchiligidagi delegatsiya 2016 yilning 15-18 mart kunlarida Pekin shahrida bo‘lib o‘tadigan Shanxay hamkorlik tashkilotiga a’zo davlatlar Milliy koordinatorlari kengashining navbatdagi majlisida ishtirok etadi. Bu haqda O‘zbekiston TIV xabar tarqatgan. Majlisda Toshkent shahrida bo‘lib o‘tadigan ShHT Sammitiga hamda O‘zbekistonning tashkilotga raisligi doirasidagi boshqa tadbirlarga tayyorgarlikning borishi bilan bog‘liq masalalarni muhokama qilish rejalashtirilgan.